Lukket sluttstykke

Lukket sluttstykke er en samlebetegnelse på våpenmekanismer hvor sluttstykket er i fremre posisjon (lukket eller låst, avhengig av mekanisme) idet avtrekkermekanismen utløses, og er den mest vanlige kategorien av sluttstykketyper. Lukket sluttstykke kan implementeres både med masseretardert eller låst sluttstykke.

Motsatsen til lukket sluttstykke er åpent sluttstykke, hvor sluttstykket er trekt tilbake (åpent) idet avtrekket utløses, og patronen avfyres idet sluttstykket lukker seg.

Fordeler og ulemper 
Fordeler
 Lukket sluttstykke mulliggjør kort slagtid.
 Lukket sluttstykke kan være en tryggere mekanisme, ettersom det er mindre sjanse for utilsiktet anntenning idet patronen er på vei inn i kammeret.

Ulemper
 Mekanismer med lukket sluttstykke har ofte en mer komplisert oppbygning enn mekanismer med åpent sluttstykket.
 Lukket sluttstykke kan være en mindre trygg mekanisme ved varmskyting, ettersom patroner vil bli liggende i kammeret og i ekstreme tilfeller kan selvantenne på grunn av varmen.
 Lukket sluttstykke vil ha dårligere kjøling ettersom varme holdes inne i kammeret når sluttstykket er lukket.

Skytevåpen